**แฟนพันธุ์แท้** เป็นรายการเกมโชว์ควิซโชว์ที่ส่งเสริมความรู้ ความรัก ความคลั่งไคล้ และแสดงถึงอัจฉริยภาพในสาขาต่าง ๆ ไม่ว่าจะเป็นบุคคล สิ่งของ สถานที่ วัฒนธรรม วรรณกรรม และเหตุการณ์ต่าง ๆ ด้วยการแข่งขันเรื่องราวนั้น ๆ ผลิตรายการโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) เริ่มออกอากาศครั้งแรกทางสถานีวิทยุโทรทัศน์กองทัพบกช่อง 5 เมื่อวันที่ 1 กันยายน พ.ศ. 2543 ก่อนที่ในปี พ.ศ. 2558 จะย้ายช่องทางการออกอากาศมายังช่องเวิร์คพอยท์ และมีการปรับรูปแบบการแข่งขันตามความเหมาะสม

ประวัติ
-------

แฟนพันธุ์แท้มีไอเดียตั้งต้นจากการที่ ประภาส ชลศรานนท์ รองประธานบริษัทเวิร์คพอยท์ ได้ยินซูโม่ขิ่ม กฤษณ์ชัย ศิลป์วิสุทธิ์ เพื่อนร่วมรุ่นที่คณะสถาปัตยกรรมศาสตร์ จุฬาลงกรณ์มหาวิทยาลัย เล่าเรื่องสโมสรฟุตบอลลิเวอร์พูลที่เขาคลั่งไคล้ได้อย่างสนุกสนานและตื่นเต้น จึงเกิดความคิดในการนำเรื่องราวของกลุ่มแฟนคลับต่าง ๆ ที่มีอยู่แล้ว มานำเสนอในรูปแบบเกมโชว์

แฟนพันธุ์แท้เริ่มออกอากาศครั้งแรกทางสถานีวิทยุโทรทัศน์กองทัพบกช่อง 5 เมื่อวันที่ 1 กันยายน พ.ศ. 2543 ในตอน คาราบาว มีพิธีกรคู่แรกคือ ปัญญา นิรันดร์กุล และ ธีรวัฒน์ อนุวัตรอุดม (สังข์ 108 มงกุฎ) แต่ตั้งแต่เทปที่ 2 เป็นต้นมาทางรายการเหลือพิธีกรเพียงคนเดียวคือปัญญา[]

ปี พ.ศ. 2552 รายการแฟนพันธุ์แท้ได้ยุติการออกอากาศ เนื่องจากสถานีวิทยุโทรทัศน์กองทัพบกช่อง 5 ยกเลิกสัญญา[]

ปี พ.ศ. 2555 รายการแฟนพันธุ์แท้กลับมาออกอากาศอีกครั้งหลังในรอบเกือบ 3 ปี ทางช่องเดิม โดยเปลี่ยนผู้ดำเนินรายการเป็น กฤษณ์ ศรีภูมิเศรษฐ์ เริ่มออกอากาศเมื่อวันที่ 3 กุมภาพันธ์ พ.ศ. 2555 ต่อจากรายการ SME ตีแตก

ปี พ.ศ. 2558 รายการแฟนพันธุ์แท้ย้ายมาออกอากาศทางช่องเวิร์คพอยท์ และเปลี่ยนรูปแบบเป็นเทปพิเศษออกอากาศในวันหยุดนักขัตฤกษ์แทน

ปี พ.ศ. 2559 รายการแฟนพันธุ์แท้กลับมาออกอากาศอีกครั้งในชื่อใหม่ว่า แฟนพันธุ์แท้ ซูเปอร์แฟน ได้เปลี่ยนผู้ดำเนินรายการอีกครั้งเป็น กันต์ กันตถาวร โดยเริ่มออกอากาศในวันศุกร์ที่ 7 ตุลาคม พ.ศ. 2559 ทางช่องเวิร์คพอยท์

ปี พ.ศ. 2561 รายการแฟนพันธุ์แท้กลับมาออกอากาศอีกครั้งในรูปแบบเดิม และกันต์ได้รับหน้าที่เป็นผู้ดำเนินรายการอีกครั้ง โดยเริ่มออกอากาศในวันศุกร์ที่ 6 กรกฎาคม พ.ศ. 2561 ทางช่องเวิร์คพอยท์

ปี พ.ศ. 2566 รายการแฟนพันธุ์แท้กลับมาออกอากาศอีกครั้งในชื่อใหม่ว่า แฟนด้อมพันธุ์แท้ เป็นการปรับเพื่อให้เข้ากับยุคสมัย และกันต์ได้รับหน้าที่เป็นผู้ดำเนินรายการอีกครั้ง โดยเตรียมออกอากาศเทปแรกในวันที่ 25 ตุลาคม

รายชื่อพิธีกร
-------------

ตั้งแต่อดีตถึงปัจจุบัน รายการแฟนพันธุ์แท้มีการเปลี่ยนแปลงพิธีกรดังนี้

พิธีกรหลัก
* ปัญญา นิรันดร์กุล : 1 กันยายน พ.ศ. 2543 — 20 เมษายน พ.ศ. 2550, 23 ตุลาคม พ.ศ. 2555
* ธีรวัฒน์ อนุวัตรอุดม : 1 กันยายน พ.ศ. 2543
* แทนคุณ จิตต์อิสระ : 2 มีนาคม พ.ศ. 2550 — 17 เมษายน พ.ศ. 2552
* เอก ฮิมสกุล : 9 มีนาคม พ.ศ. 2550 — 5 ตุลาคม พ.ศ. 2550
* กฤษณ์ ศรีภูมิเศรษฐ์ : 3 กุมภาพันธ์ พ.ศ. 2555 — 6 ธันวาคม พ.ศ. 2558
* กันต์ กันตถาวร : 7 ตุลาคม พ.ศ. 2559 — 26 พฤษภาคม พ.ศ. 2560 (แฟนพันธุ์แท้ ซูเปอร์แฟน 2017), 6 กรกฎาคม - 28 ธันวาคม พ.ศ. 2561 (แฟนพันธุ์แท้ 2018), 30 สิงหาคม พ.ศ. 2565 (แฟนพันธุ์แท้ มาม่า)
* พุฒิชัย เกษตรสิน : 31 มีนาคม — 14 เมษายน พ.ศ. 2565 (แฟนพันธุ์แท้ Samsung Galaxy)

ผู้ช่วยพิธีกร
* ศิริลักษณ์ คิดชอบ (15 กันยายน พ.ศ. 2543 — 3 เมษายน พ.ศ. 2552)
* สาริกา เลิศธนะแสงทอง (3 กุมภาพันธ์ พ.ศ. 2555 — 2561)

ชื่อรายการ
* แฟนพันธุ์แท้ (พ.ศ. 2543 - 2558 , พ.ศ. 2561) : รายการเป็นลักษณะยาวออกอากาศทั้งปี
* แฟนพันธุ์แท้ ซูเปอร์แฟน (พ.ศ. 2559 - 2560) : รายการเป็นลักษณะเป็นซีซันจบภายใน 4 - 5 เดือน
* แฟนพันธุ์แท้ สเปเชี่ยล (พ.ศ. 2565) : รายการเป็นลักษณะออกอากาศเฉพาะกิจเท่านั้น
* แฟนด้อมพันธุ์แท้ (พ.ศ. 2566)

กติกาแฟนพันธุ์แท้ประจำสัปดาห์
-----------------------------

### ปี 2000-2001

รอบที่ 1 : ตอบคำถามผู้เข้าแข่งขันทั้ง 5 คน ฟังคำถามจากพิธีกร จากนั้นต้องกดรัวปุ่มไฟเพื่อชิงสิทธิในการตอบคำถามนั้น โดยจะมีทั้งหมด 4 รอบ หากผู้เข้าแข่งขันกดไฟได้และตอบถูกจะได้เข้ารอบต่อไปทันที หากตอบผิด ผู้เข้าแข่งขันที่เหลือจะได้สิทธิ์ในการกดไฟเพื่อตอบคำถามข้อนั้นแทน ทำเช่นนี้ไปเรื่อย ๆ จนได้ผู้เข้าแข่งขันที่เข้ารอบ 4 คน ถ้าหากมีผู้เข้าแข่งขันไม่ต่ำกว่า 2 คน ไม่สามารถตอบคำถามถูกภายใน 4 รอบจะมีคำถามรอบพิเศษให้ผู้เข้าแข่งขันได้เล่น
รอบที่ 2 : ตัดเชือกแบ่งผู้เข้าแข่งขันออกเป็น 2 คู่ คู่ละ 2 คน แข่งเกมต่าง ๆ แล้วแต่เรื่อง โดยในเทปแรกให้ผู้เข้าแข่งขันจับคู่กันเอง ในเทปหลังจะให้ผู้เข้าแข่งขันคนแรกที่เข้ารอบจับคู่แข่งกับคนสุดท้ายที่เข้ารอบ และในอีกคู่จะให้ผู้เข้าแข่งขันคนที่สองที่เข้ารอบจับคู่กับผู้เข้าแข่งขันคนที่สามที่เข้ารอบ โดยสลับกันเล่นเกมตามหมายเลขของผู้เข้าแข่งขันที่จับคู่กัน ใครได้ 2 ใน 3 คะแนนก่อน จะได้เข้ารอบชิงชนะเลิศ (แต่มีบางครั้งที่จะแบ่งเป็น 2 คู่ แล้วให้ทั้ง 2 คู่แข่งกันเอง คู่ใดได้ 2 ใน 3 คะแนนก่อนจะได้เข้ารอบชิงชนะเลิศ)
รอบที่ 3 : ชิงชนะเลิศมีคำถาม 8 ชุด ชุดละ 2 ข้อ (คำถามเหลือง-แดง) ในเทปแรกให้ผู้เข้าแข่งขันตัดสินใจเองว่าจะเล่นคำถามเหลือง หรือ คำถามแดง ในเทปหลังจะเรียงตามลำดับสายการเล่นของรอบตัดเชือก โดยผลัดกันให้ผู้เข้าแข่งขัน 2 คนเลือกชุดคำถามแล้วตอบ โดยผู้เข้าแข่งขันที่เป็นคนเลือกชุดคำถามจะได้ตอบคำถามสีเหลือง ส่วนอีกคนจะได้ตอบคำถามสีแดง ถ้าผู้เข้าแข่งขันตอบถูกหรือตอบผิดทั้งคู่ ก็จะเล่นคำถามชุดต่อไป แต่ถ้ามีผู้ตอบถูกและผิด ผู้ที่ตอบถูกจะเป็นสุดยอดแฟนพันธุ์แท้ประจำสัปดาห์
### ปี 2002-2004

รอบที่ 1 : 3 วินาทีผู้เข้าแข่งขันทั้ง 5 คนจะต้องตอบคำถามเกี่ยวกับแฟนพันธุ์แท้ในเรื่องนั้น ภายในเวลา 3 วินาที (หากตอบผิดสามารถตอบใหม่ได้ ภายในเวลา 3 วินาทีถ้าสัญญาณไฟยังไม่ติด และเอฟเฟคเสียง "วืด" ยังไม่ดัง) ใครตอบผิดหรือตอบไม่ทันใน 3 วินาทีตกรอบทันที ลักษณะคำถามในแต่ละเรื่องของรอบนี้อาจจะเป็นรูปภาพ แล้วให้ตอบว่าภาพนี้คือใคร อะไร หรืออาจเป็นโจทย์คำถามที่เป็นสิ่งต่าง ๆ แล้วให้ตอบว่าเกี่ยวข้องกับอะไรตามโจทย์คำถามหลัก แล้วแต่เรื่อง
มีข้อสังเกตประการหนึ่งในเกมนี้ก็คือ เมื่อมีผู้เข้าแข่งขันคนไหนที่ตอบไม่ได้ภายในเวลา 3 วินาที ไฟตรงหน้าผู้เข้าแข่งขันก็จะติดขึ้นมาและมีเสียงสัญญาณไฟ พร้อมกับมีเสียงวืดในห้องส่งของรายการ ต่อมาในปี 2004 ลดเหลือเพียงเสียงสัญญาณไฟและเสียงวืดในห้องส่งเท่านั้น
รอบที่ 2 : ตัดเชือกแบ่งผู้เข้าแข่งขันออกเป็น 2 คู่ คู่ละ 2 คน แข่งเกมต่าง ๆ แล้วแต่เรื่อง โดยให้ผู้เข้าแข่งขันถูกจับคู่ตามหมายเลขที่ติดกันและสลับกันเล่นตามหมายเลขของผู้เข้าแข่งขัน ผู้เข้าแข่งขันหมายเลขก่อนได้เล่นเกมแรกก่อน ผู้เข้าแข่งขันหมายเลขหลังได้เล่นเกมที่สองก่อน ใครได้ 2 ใน 3 คะแนนก่อน จะได้เข้ารอบชิงชนะเลิศ (เริ่มมีเกมกดไฟ ตั้งแต่กลางปี 2004 ใช้เป็นรอบตัดสิน เมื่อมีผู้เข้าแข่งขัน ที่คะแนนเท่ากัน โดยในรอบนี้พิธีกรจะอ่านคำสำคัญขึ้นมา ซึ่งเป็นคำที่เกี่ยวข้องกับคำถามที่จะถามกันต่อไป ผู้เข้าแข่งขันจะต้องแย่งกันกดไฟ โดยจะกดไฟก่อนหรือหลังพิธีกรอ่านคำสำคัญ เมื่อไฟติดที่ใครคนนั้นจะต้องตอบคำถามให้ถูก ตอบถูกเข้ารอบทันที แต่ถ้าตอบผิด ผู้เข้าแข่งขันอีกคน จะถูกบังคับตอบทันที)
รอบที่ 3 : ชิงชนะเลิศมีคำถาม 8 ชุด ชุดละ 2 ข้อ (คำถามเหลือง-แดง) โดยผลัดกันให้ผู้เข้าแข่งขัน 2 คนเลือกชุดคำถามแล้วตอบ โดยผู้เข้าแข่งขันที่เป็นคนเลือกชุดคำถามจะได้ตอบคำถามสีเหลือง ส่วนอีกคนจะได้ตอบคำถามสีแดง ถ้าผู้เข้าแข่งขันตอบถูกหรือตอบผิดทั้งคู่ ก็จะเล่นคำถามชุดต่อไป แต่ถ้ามีผู้ตอบถูกและผิด ผู้ที่ตอบถูกจะเป็นสุดยอดแฟนพันธุ์แท้ประจำสัปดาห์
### ปี 2005-2006

รอบที่ 1 : 3 วินาทีผู้เข้าแข่งขันทั้ง 5 คนจะต้องตอบคำถามเกี่ยวกับแฟนพันธุ์แท้ในเรื่องนั้น ภายในเวลา 3 วินาที (หากตอบผิดสามารถตอบใหม่ได้ ภายในเวลา 3 วินาทีถ้าเอฟเฟคเสียง "วืด" ยังไม่ดัง) โดยในปี 2005 เล่น 5 รอบ และในปี 2006 เหลือเพียง 3 รอบ ใครมีคะแนนสะสมน้อยที่สุดจะตกรอบไป แต่ถ้ามีผู้เข้าแข่งขันมีคะแนนเท่ากัน จะใช้วิธีการเล่นแบบปี 2002-2004 คือ เล่นไปเรื่อย ๆ ผู้ที่ตอบผิดหรือตอบไม่ทันใน 3 วินาทีเป็นคนแรกจะตกรอบทันที
รอบที่ 2 : ตัดเชือกแบ่งผู้เข้าแข่งขันออกเป็น 2 คู่ คู่ละ 2 คน แข่งเกมต่าง ๆ แล้วแต่เรื่อง โดยให้ผู้เข้าแข่งขันถูกจับคู่ตามหมายเลขที่ติดกันและสลับกันเล่นตามหมายเลขของผู้เข้าแข่งขัน ผู้เข้าแข่งขันหมายเลขก่อนได้เล่นเกมแรกก่อน ผู้เข้าแข่งขันหมายเลขหลังได้เล่นเกมที่สองก่อน สิ่งที่ต่างกันจากปี 2002-2004 คือ เมื่อผ่าน 2 ข้อแรกไปผู้เข้าแข่งขันคนหลังจะได้เล่นก่อน และผู้เข้าแข่งขันคนแรกได้เล่นทีหลัง ใครได้ 2 ใน 3 คะแนนก่อน จะได้เข้ารอบชิงชนะเลิศ เมื่อผู้เข้าแข่งขันทั้งสองมีคะแนนเท่ากัน ก็จะมีคำถามตัดสิน โดยในรอบนี้พิธีกรจะอ่านคำสำคัญขึ้นมา ซึ่งเป็นคำที่เกี่ยวข้องกับคำถามที่จะถามกันต่อไป ผู้เข้าแข่งขันจะต้องแย่งกันกดไฟ โดยจะกดไฟก่อนหรือหลังพิธีกรอ่านคำสำคัญ เมื่อไฟติดที่ใครคนนั้นจะต้องตอบคำถามให้ถูก ตอบถูกเข้ารอบทันที แต่ถ้าตอบผิด ผู้เข้าแข่งขันอีกคน จะถูกบังคับตอบทันที
รอบที่ 3 : ชิงชนะเลิศมีคำถาม 8 ชุด ชุดละ 2 ข้อ (คำถามเหลือง-แดง) โดยผลัดกันให้ผู้เข้าแข่งขัน 2 คนเลือกชุดคำถามแล้วตอบ โดยผู้เข้าแข่งขันที่เป็นคนเลือกชุดคำถามจะได้ตอบคำถามสีเหลือง ส่วนอีกคนจะได้ตอบคำถามสีแดง ถ้าผู้เข้าแข่งขันตอบถูกหรือตอบผิดทั้งคู่ ก็จะเล่นคำถามชุดต่อไป แต่ถ้ามีผู้ตอบถูกและผิด ผู้ที่ตอบถูกจะเป็นสุดยอดแฟนพันธุ์แท้ประจำสัปดาห์ (ภายหลังจะมีคำถาม 8 ชุด ชุดละ 1 ข้อเท่านั้น และให้ผลัดกันเลือกคำถาม ส่วนรายละเอียดอื่น ๆ เหมือนเดิม)
### ปี 2007-2008

รอบที่ 1 : 3 วินาทีกฎ - กติกา เหมือนกับ ปี 2005 - 2006
**สิ่งที่ต่างกัน คือ** ถ้ามีผู้เข้าแข่งขันมีคะแนนเท่ากัน จะมีรอบพิเศษ โดยพิธีกรจะอ่านคำถามหรือเปิดภาพขึ้นมา ผู้เข้าแข่งขันจะต้องกดไฟให้ติด ไฟติดที่ใครคนนั้นจะต้องตอบให้ถูก ตอบถูกเข้ารอบ แต่ถ้าตอบผิดจะต้องตกรอบทันที

รอบที่ 2 : ถาม-ตอบในรอบนี้พิธีกรจะอ่านคำสำคัญขึ้นมา ซึ่งเป็นคำที่เกี่ยวข้องกับคำถามที่จะถามกันต่อไป ผู้เข้าแข่งขันจะต้องแย่งกันกดไฟ โดยจะกดไฟก่อนหรือหลังพิธีกรอ่านคำถามสั้น ๆ เมื่อไฟติดที่ใครคนนั้นจะต้องตอบคำถามให้ถูก ในช่วงแรกของปี 2007 ผู้เข้าแข่งขันต้องตอบถูก 2 ครั้งถึงเข้ารอบ ภายหลังเปลี่ยนเป็นตอบถูกเข้ารอบทันที แต่ยังคงกฎเดิมคือตอบผิดต้องพักการเล่น 1 ข้อ ถ้าตอบผิดอีกเป็นครั้งที่ 2 จะตกรอบทันที รอบนี้คัด 3 คนผ่านเข้ารอบต่อไป
รอบที่ 3 : จิ๊กซอว์-คุณสมบัติในเกมจิ๊กซอว์ ผู้เข้าแข่งขันทั้ง 3 คนจะต้องผลัดกันเลือกป้ายจิ๊กซอว์ครั้งละ 1 ป้าย โดยช่วงแรกของปี 2007 ผู้เข้ารอบคนแรกได้สิทธิ์เล่นก่อน ให้ผู้เข้ารอบคนที่ 2 เลือกป้ายจิ๊กซอว์ให้ผู้เข้ารอบคนแรกตอบ ถ้าตอบผิดผู้เข้ารอบคนที่ 2 ได้สิทธิ์ตอบ ให้ผู้เข้ารอบคนที่ 3 เลือกป้ายจิ๊กซอว์ให้ผู้เข้ารอบคนที่ 2 ตอบ และถ้าตอบผิดอีกให้ผู้เข้ารอบคนที่ 3 ได้สิทธิ์ตอบ ให้ผู้เข้ารอบคนแรกเลือกป้ายจิ๊กซอว์ให้ผู้เข้ารอบคนที่ 3 ตอบ วนกันไปตามลำดับ ภายหลังได้เปลี่ยนมาเป็นให้ผู้เข้ารอบได้เลือกป้ายของตนเอง แล้ววนตามลำดับการเข้ารอบจากเกมถาม-ตอบ โดยถ้าตอบผิด สิทธิ์ในการเล่นจะเป็นของผู้เข้าแข่งขันคนถัดไป ถ้าตอบผิดอีกก็จะเล่นวนไปเรื่อย ๆ จนกว่าจะมีผู้ที่ตอบถูก ซึ่งถ้าใครตอบถูกก็จะเข้ารอบชิงชนะเลิศทันที ส่วนอีก 2 คนที่เหลือจะต้องเล่นเกมคุณสมบัติ ผู้เข้าแข่งขันจะต้องผลัดกันเลือกป้ายคุณสมบัติคนละ 1 ป้าย โดยลำดับการเล่นจะเป็นแบบเดิม ถ้าตอบผิด สิทธิ์ในการเล่นจะเป็นของผู้เข้าแข่งขันคนถัดไป ถ้าตอบผิดอีกการเล่นก็จะวนกลับมาที่คนแรก ถ้าใครตอบถูกจะได้เข้ารอบชิงชนะเลิศอีกคนหนึ่ง
รอบที่ 4 : ชิงชนะเลิศแบ่งเป็น 2 รูปแบบ คือ
* ปี 2007 จะมีคำถามทั้งหมด 4 ชุด ชุดละ 3 ข้อ โดยผู้เข้าแข่งขันทั้ง 2 คนจะต้องเลือกคำถามคนละชุดกัน พิธีกรจะถามคำถามข้อที่ 1 ของคำถามทั้ง 2 ชุด โดยถ้าตอบคำถามถูก หรือผิดทั้งคู่ จะต้องเล่นในข้อต่อไป ถ้าใน 2 ชุดคำถามนั้นถามคำถามไปครบทั้ง 3 ข้อแล้ว ยังเสมอกันอยู่ จะต้องเล่นในอีก 2 ชุดคำถามที่เหลือ จนกว่าจะมีผู้ที่ตอบถูก และผู้ที่ตอบผิด ซึ่งผู้ที่ตอบถูกจะได้เป็นสุดยอดแฟนพันธุ์แท้ประจำสัปดาห์
* ปี 2008 จะมีรูปแบบเหมือนกับปี 2000-2006 คือ มีคำถาม 8 ชุด ชุดละ 2 ข้อ (คำถามเหลือง-แดง) แต่ในปีนี้จะแบ่งคำถามออกเป็น 2 ช่วง คือ ช่วงที่ 1 (ชุดคำถามที่ 1-4) และช่วงที่ 2 (ชุดคำถามที่ 5-8) โดยผู้เข้าแข่งขันจะต้องเล่นคำถามในช่วงที่ 1 (ชุดคำถามที่ 1-4) โดยผลัดกันให้ผู้เข้าแข่งขัน 2 คนเลือกชุดคำถามแล้วตอบ โดยผู้เข้าแข่งขันที่เป็นคนเลือกชุดคำถามจะได้ตอบคำถามสีเหลือง ส่วนอีกคนจะได้ตอบคำถามสีแดง ถ้าผู้เข้าแข่งขันตอบถูกหรือตอบผิดทั้งคู่ ก็จะเล่นคำถามชุดต่อไป ถ้าถามคำถามครบทั้ง 4 ชุดแล้ว ก็จะเริ่มเล่นคำถามในช่วงที่ 2 (ชุดคำถามที่ 5-8) ต่อไป แต่ถ้ามีผู้ตอบถูกและผิด ผู้ที่ตอบถูกจะเป็นสุดยอดแฟนพันธุ์แท้ประจำสัปดาห์

### ปี 2012–2014

รอบที่ 1 : 3 วินาทีผู้เข้าแข่งขันทั้ง 5 คน จะต้องตอบคำถามเกี่ยวกับแฟนพันธุ์แท้ในสัปดาห์นั้น ๆ ภายในเวลา 3 วินาที หลังจากพิธีกรแสดงภาพหรืออ่านคำถามจบ (หากผู้เข้าแข่งขันตอบผิด สามารถตอบใหม่ได้หากเวลา 3 วินาทียังไม่หมดลง) โดยจะเล่นทั้งหมด 3 รอบ กฎ - กติกาจะเหมือนกับปี 2007 - 2008 ผู้เข้าแข่งขันที่มีคะแนนน้อยที่สุดจะตกรอบไป หากมีผู้เข้าแข่งขันที่คะแนนเสมอกัน จะต้องแย่งกันกดไฟเพื่อแย่งสิทธิ์ในการตอบ ตอบถูกเข้ารอบทันที แต่ถ้าผู้เข้าแข่งขันคนใดตอบผิดหรือตอบไม่ได้ภายใน 3 วินาที ก็จะตกรอบทันที (ใข้ในปี 2012)
**สิ่งที่ต่างกัน คือ** สำหรับ ปี 2013 มีการเปลี่ยนแปลงเพิ่มเป็น 5 รอบ และแต่ละรอบคำถามก็จะเปลี่ยนรูปแบบที่หลากหลายขึ้น 

และสำหรับ ปี 2014 นั้น คำถามทั้งหมด 5 รอบจะเหมือนกับปี 2013 แต่มีการปรับการเล่นใหม่เมื่อจบ 1 รอบ ก็จะมีการสลับคนเล่นใหม่ เช่น รอบที่ 1 ผู้เข้าแข่งขันคนแรกจะเป็นคนเล่น เมื่อมาถึงรอบที่ 2 ผู้เข้าแข่งขันคนที่ 2 ก็จะเป็นคนเล่นคนแรก (เดินไต่บันได) และเป็นอย่างนี้ไปเรื่อยๆ จนกว่าจะครบ 5 รอบ ผู้เข้าแข่งขันที่มีคะแนนน้อยที่สุดจะตกรอบไป หากมีผู้เข้าแข่งขันที่คะแนนเสมอกัน จะต้องแย่งกันกดไฟเพื่อแย่งสิทธิ์ในการตอบ ผู้เข้าแข่งขันคนใดตอบผิดหรือตอบไม่ได้ภายใน 3 วินาที ก็จะตกรอบทันที

มีบางตอนที่ไม่ได้นำเกม 3 วินาทีมาเล่น

* วันที่ 3 กุมภาพันธ์ 2555 เทป Bodyslam ให้ผู้เข้าแข่งขันทั้ง 5 คนแย่งกันกดไฟเพื่อตอบคำถาม โดยผู้ที่ตอบถูก 3 คนแรก จะได้เข้าไปเล่นในรอบถัดไป เหมือนกับรอบแรกของแฟนพันธุ์แท้ปี 2000 - 2001 แต่จำนวนคนที่เข้ารอบถัดไปจะลดลงเหลือ 3 คน จากปกติ 4 คน ในชื่อรอบ "**แฟนพันธุ์แท้กับความเร็ว**"
* วันที่ 30 มีนาคม 2555 เทป Angry Birds ให้ผู้เข้าแข่งขันเล่นเกม Angry Birds Seasons ตามที่จับสลากมาได้ใน 2 ด่านแรก ผู้เข้าแข่งขันที่มีดาวน้อยที่สุดจะตกรอบ[]

รอบที่ 2 : คลาสสิกเกมผู้เข้าแข่งขันที่เหลือ 4 คน จะต้องตอบคำถามที่มาในรูปแบบต่าง ๆ รวมถึงเกมจิ๊กซอว์ และ เกมคุณสมบัติ (5 แผ่นป้าย) โดยผู้ที่ตอบถูกในแต่ละเกมจะได้เข้าไปเล่นในรอบชิงชนะเลิศทันที แต่ถ้าหากผู้เข้าแข่งขันคนใดตอบผิดครบ 2 ครั้งจะตกรอบทันที รอบนี้จะคัดผู้เข้าแข่งขันผ่านเข้าสู่รอบชิงชนะเลิศเพียง 2 คนเท่านั้น เริ่มใช้รอบนี้ตั้งแต่วันที่ 10 กุมภาพันธ์ 2555 เทปเมืองทอง ยูไนเต็ด ในชื่อรอบ "**แฟนพันธุ์แท้ คลาสสิก**" แต่ในช่วงวันที่ 3 กุมภาพันธ์ 2555 เฉพาะเทป Bodyslam ผู้เข้าแข่งขันลดลงเหลือ 3 คน โดยคนที่ตอบถูกก่อนในรอบแฟนพันธุ์แท้กับความเร็วจะได้สิทธิ์ตอบคำถามก่อน รอบนี้ใช้กฎเดียวกันกับรอบจิ๊กซอว์-คุณสมบัติของปี 2007-2008 ใครสามารถตอบคำถามได้ถูกต้อง 1 ข้อเข้ารอบ รอบนี้คัดผู้เข้าแข่งขัน 2 คนเหมือนรอบปกติของรายการ
รอบที่ 3 : ชิงชนะเลิศผู้เข้าแข่งขันที่เหลือ 2 คน ผลัดกันเลือกคำถามซึ่งมีอยู่ 6 ข้อแล้วตอบ ถ้าผู้เข้าแข่งขันตอบถูกหรือตอบผิดทั้งคู่ ก็จะเล่นคำถามต่อไป แต่ถ้ามีผู้ตอบถูกและผิด ผู้ที่ตอบคำถามถูกต้องจะเป็นสุดยอดแฟนพันธุ์แท้ หากคำถามที่มีอยู่ 6 ข้อถูกเล่นจนหมด ก็จะมีคำถามพิเศษมาตัดสิน 1 ข้อ โดยผู้เข้าแข่งขันจะต้องแย่งกันกดไฟเพื่อตอบคำถามนั้น ในระหว่างที่พิธีกรกำลังอ่านคำถามนั้น หากมีผู้เข้าแข่งขันคนใดคนหนึ่งกดไฟ พิธีกรจะหยุดอ่านคำถามและผู้ที่กดไฟได้จะต้องตอบคำถามทันที ถ้าตอบถูกจะได้เป็นสุดยอดแฟนพันธุ์แท้ทันที แต่ถ้าหากตอบผิดก็จะส่งผลให้อีกคนได้เป็นสุดยอดแฟนพันธุ์แท้ประจำสัปดาห์ทันทีเช่นกัน ข้อสังเกตคือในเทป Bodyslam รอบนี้ถูกเรียกว่ารอบ "**คำถามจุดโทษ**"
### ปี 2015

**\*มีการเปลี่ยนแปลงครั้งใหญ่ในเทปพิเศษ**

รอบที่ 1 : 3 วินาทีผู้เข้าแข่งขันทั้ง 3 ท่าน จะต้องสะสมคะแนน จากการตอบคำถามในชุดที่ผู้เข้าแข่งขันได้เลือกไว้ ให้ได้มากที่สุด ในแต่ละ 1 ชุดคำถาม = 20 คะแนน ผู้เข้าแข่งขันคนใดที่สะสมคะแนนน้อยที่สุด ก็จะตกรอบทันที
**รอบที่ 2 : คลาสสิกเกม**

ผู้เข้าแข่งขันที่ผ่านเข้ารอบทั้ง 2 ท่าน จะต้องต่างคนต่างสะสมคะแนนของตัวเอง ในหมวด จิ๊กซอว์/คุณสมบัติ คะแนนเต็ม 1 หมวด = 25 คะแนน โดยผู้เข้าแข่งขันคนใดที่สะสมคะแนนรวม จาก 2 หมวดนี้ ได้มากกว่า จะเป็นได้เป็นสุดยอดแฟนพันธุ์แท้ทันที
**รอบที่ 3 : คำถามสุดยอดแฟนพันธุ์แท้**

ผู้ที่ได้เป็นสุดยอดแฟนพันธุ์แท้ จะต้องตอบคำถามในหมวดนี้ให้ถูกต้อง เพื่อคว้าของรางวัลพิเศษสุดยิ่งใหญ่ไปให้ได้
### ปี 2016 - 2017 (แฟนพันธุ์แท้ ซูเปอร์แฟน)

โดยแฟนพันธุ์แท้ได้มีการเปลี่ยนแปลงรูปแบบการแข่งขันมาเป็นรูปแบบ **สภาแฟนพันธุ์แท้** คือสภาที่มีสุดยอดแฟนพันธุ์แท้เรื่องต่าง ๆ ทั้งสิ้น 10 คนมาทำหน้าที่คัดเลือกผู้เข้าแข่งขันที่มานำเสนอความชื่นชอบของตัวเองต่อเรื่องนั้น ๆ ในเวลา 2 นาทีว่าจะเหมาะสมเป็นสุดยอดแฟนพันธุ์แท้ในเรื่องนั้นหรือไม่โดยทั้ง 10 คนมีคนละ 1 คะแนนหากผู้เข้าแข่งขันคนใดได้ถึง 7 คะแนนหรือมากกว่านั้นก็จะได้ผ่านเข้าสู่รอบคลาสสิกเกมแต่หากผู้เข้าแข่งขันท่านใดได้คะแนนไม่ถึง 7 คะแนนก็ต้องตกรอบไป

เมื่อผู้เข้าแข่งขันได้เป็นสุดยอดแฟนพันธุ์แท้ในเรื่องนั้นแล้วก็จะต้องเข้ามาแข่งต่อในรอบคลาสสิกเกมทั้งสิ้น 4 หมวดประกอบไปด้วย 

* **3 วินาที**
* **จิ๊กซอว์**
* **ถามตอบ**
* **คุณสมบัติ**

ซึ่งสุดยอดแฟนพันธุ์แท้ต้องสุ่มเลือกหมวดคำถามจากทั้ง 4 หมวดหากสุดยอดแฟนพันธุ์แท้ตอบถูกก็จะได้เข้าสู่รอบต่อไปหากสุดยอดแฟนพันธุ์แท้ตอบผิดก็ต้องตกรอบไป

### ปี 2018

**รอบที่ 1 : 3 วินาที**

ผู้เข้าแข่งขันจะต้องตอบคำถามให้ได้ภายในเวลา 3 วินาที (ถ้าตอบผิด มีสิทธิ์ตอบใหม่ได้จนกว่าจะหมดเวลา) โดยแบ่งเป็น 3 รอบ คำถาม 3 ชุดแบ่งเป็นรอบละชุดคำถาม ใครมีคะแนนน้อยที่สุดตกรอบ แต่หากผู้เข้าแข่งขันตอบผิดเท่ากันหรือไม่มีใครตอบผิดเลย ก็จะใช้กฎเหมือนปี 2007-2014 โดยพิธีกรจะอ่านคำถามสำรองขึ้นมา และผู้เข้าแข่งขันจะต้องแย่งกันกดไฟเพื่อแย่งสิทธิ์ในการตอบ ไฟติดที่ใคร คนนั้นต้องตอบ โดยถ้าตอบถูกเข้ารอบทันที ถ้าตอบผิดหรือตอบไม่ได้ภายใน 3 วินาที ก็จะตกรอบทันทีเช่นกัน โดยในรอบนี้จะหาผู้เข้าแข่งขัน 4 คนเพื่อเข้าสู่รอบ Action Game ต่อไป

**รอบที่ 2 : แอ็คชั่นเกม (Action Game)**

กติกาในรอบนี้ผู้เข้าแข่งขันทั้ง 4 คนต้องแย่งกันกดสัญญาณไฟเพื่อตอบคำถามของพิธีกรให้ถูกต้อง 1 ข้อ เพื่อเข้ารอบถาม-ตอบ รอบนี้ต้องการผู้เข้ารอบ 2 คน ถ้าเกิดมีผู้เข้าแข่งขันกดสัญญาณไฟได้แล้วตอบผิด พิธีกรจะเฉลยคำถามข้อที่ตอบผิดแล้วเริ่มถามคำถามข้อใหม่ โดยที่ผู้เข้าแข่งขันที่ตอบผิดเมื่อแย่งกดสัญญาณไฟแล้วไม่สามารถตอบผิดได้อีก ถ้าตอบผิดอีกครั้งตกรอบทันที ยกเว้นเกมจิ๊กซอว์และคุณสมบัติที่เมื่อใครตอบผิด พิธีกรจะไม่ถามคำถามข้อใหม่ ต้องเล่นต่อจนกว่าจะมีผู้ตอบถูก แต่ถ้าตอบผิดอีกครั้งใน 2 เกมนี้ตกรอบทันทีเช่นกัน (ใช้กฎเดียวกันกับปี 2012-2014)

**รอบที่ 3 : ถาม-ตอบ**

กติกาในรอบ ถาม-ตอบ ผู้เข้าแข่งขันทั้ง 2 จะต้องตอบคำถามจากทั้งหมด 6 คำถาม คนละ 3 ข้อ ผู้เข้าแข่งขันที่เข้ารอบมาก่อนมีสิทธิ์เล่นก่อน โดยถ้าหากในรอบนั้นผู้เข้าแข่งขันตอบถูกทั้งคู่หรือผิดทั้งคู่ต้องตอบคำถามข้อที่เหลือต่อ หากผู้เข้าแข่งขันคนใดตอบผิดและผู้เข้าแข่งขันอีกคนตอบถูก ผู้ตอบถูกจะได้เป็นสุดยอดแฟนพันธุ์แท้ในเรื่องนั้นและได้ตอบคำถามเพื่อชิงของรางวัลสุดพิเศษในรอบคำถามสุดยอดแฟนพันธุ์แท้

คำถามสุดยอดแฟนพันธุ์แท้
-----------------------

สุดยอดแฟนพันธุ์แท้ คือ บุคคลที่ชนะเลิศการแข่งขันแฟนพันธุ์แท้ในแต่ละสัปดาห์ โดยหลังจากผ่านรอบชิงชนะเลิศแล้วจะต้องตอบคำถามสุดยอดแฟนพันธุ์แท้อีก 1 ข้อ โดยถ้าตอบถูกจะได้รับของที่ระลึกสุดพิเศษ และเงินรางวัลจากทางรายการ แต่ถ้าตอบผิดจะไม่ได้รับของรางวัลสุดพิเศษอะไรเลย และที่สำคัญ ผู้ชนะเลิศประจำสัปดาห์ที่ตอบคำถามสุดยอดแฟนพันธุ์แท้ถูกต้องจะได้สิทธิ์เข้าแข่งขันสุดยอดแฟนพันธุ์แท้แห่งปี (Fan of the year) ซึ่งในแต่ละปีจะมีการนำสุดยอดแฟนพันธุ์แท้ในแต่ละสัปดาห์ของปีนั้น ๆ มาแข่งขันสุดยอดแฟนพันธุ์แท้แห่งปี (ยกเว้นในปี 2000 ที่ไม่มีการแข่งขันสุดยอดแฟนพันธุ์แท้แห่งปี แต่มีเป็นตอน รวมมิตร คือเอาทุกตอนในปี 2000 มารวมเอาไว้ด้วยกัน และปี 2018 เนื่องจากออกอากาศในครึ่งปีหลัง) ซึ่งมีดังนี้

* แฟนพันธุ์แท้ 2000
* แฟนพันธุ์แท้ 2001
* แฟนพันธุ์แท้ 2002
* แฟนพันธุ์แท้ 2003
* แฟนพันธุ์แท้ 2004
* แฟนพันธุ์แท้ 2005
* แฟนพันธุ์แท้ 2006
* แฟนพันธุ์แท้ 2007
* แฟนพันธุ์แท้ 2008
* แฟนพันธุ์แท้ 2012
* แฟนพันธุ์แท้ 2013
* แฟนพันธุ์แท้ 2014
* แฟนพันธุ์แท้ 2015
* แฟนพันธุ์แท้ ซูเปอร์แฟน (ปี 2016-2017)
* แฟนพันธุ์แท้ 2018
* แฟนด้อมพันธุ์แท้

### รูปแบบการแจกของรางวัล

รูปแบบการแจกของรางวัล มีดังนี้คือ **รางวัลปกติ** คือถ้วยรางวัลรูปมือจากทางรายการ กับของสะสมที่ระลึกในแต่ละเรื่อง ซึ่งจะให้ทั้งผู้เข้าแข่งขันที่ตอบถูกและตอบผิด และ**รางวัลพิเศษ** เป็นเงินรางวัลมูลค่า 100,000 บาท ซึ่งจะให้เฉพาะผู้เข้าแข่งขันที่ตอบถูกเท่านั้น โดยใช้รูปแบบนี้จนถึงวันที่ 30 มีนาคม พ.ศ. 2544

ต่อมาวันที่ 6 เมษายน พ.ศ. 2544 ได้เปลี่ยนรูปแบบใหม่ โดยของสะสมในแต่ละเรื่อง จะย้ายไปเป็นรางวัลพิเศษ ดังนั้น หากผู้เข้าแข่งขันตอบผิด จะได้รับเฉพาะรางวัลปกติ คือถ้วยรางวัลรูปมือเท่านั้นแต่ของสะสมต่าง ๆ จะไม่ได้ โดยใช้รูปแบบนี้จนถึงวันที่ 8 มิถุนายน พ.ศ. 2544 และในวันที่ 15 มิถุนายน พ.ศ. 2544 ของรางวัลปกติได้เพิ่มอีก 1 รายการคือ ประกาศนียบัตรทองคำ และยกเลิกเงินรางวัล 100,000 บาท ซึ่งเป็นรางวัลพิเศษที่ให้เฉพาะผู้เข้าแข่งขันที่ตอบถูกเท่านั้น

นับตั้งแต่แฟนพันธุ์แท้ปี พ.ศ. 2555 หากผู้เข้าแข่งขันตอบผิด ทางรายการจะไม่ได้บันทึกภาพและออกอากาศฉากที่ผู้ดำเนินรายการแสดงความเสียดายต่อของรางวัลที่ผู้เข้าแข่งขันไม่ได้รับ เพื่อเป็นการปกป้องผู้เข้าแข่งขัน

และในปี พ.ศ. 2561 สุดยอดแฟนพันธุ์แท้ที่ตอบถูกจะได้รับถ้วยรางวัลสุดยอดแฟนพันธุ์แท้และรางวัลพิเศษ แต่หากตอบผิดจะได้รับเพียงถ้วยแฟนพันธุ์แท้กลับไป ในปีนี้ไม่มีจัดการแข่งขันแฟนพันธุ์แท้แห่งปีเหมือนปี พ.ศ. 2543

กติกาแฟนพันธุ์แท้แห่งปี
-----------------------

ผู้เข้าแข่งขันแต่ละคนแข่งขันในเรื่องของตัวเอง โดยจะสุ่มลำดับการเล่นด้วยการจับลูกบอลซึ่งในลูกบอลจะระบุชื่อของผู้เล่นแต่ละคน จับออกมาเป็นชื่อของใคร คนนั้นจะต้องลงมาทำการแข่งขัน โดยแต่ละคนจะแข่งขันในเกม 4 หมวด แต่ละหมวดมีคะแนนเต็ม 25 คะแนน รวมทั้งสิ้น 100 คะแนน หากผู้เข้าแข่งขันสามารถทำคะแนนเต็ม 25 คะแนนได้ในหมวดใด จะได้รับรางวัลพิเศษ 10,000 บาท และหากผู้เข้าแข่งขันสามารถทำคะแนนเต็ม 100 คะแนนได้ จะได้รับรางวัลพิเศษ 100,000 บาท

หมวดที่ 1 : 3 วินาทีเกมนี้จะมีคำถามทั้งหมด 25 ข้อ โดยคำถามจะเกี่ยวข้องกับสิ่งต่าง ๆ ตามเรื่องของแฟนพันธุ์แท้ (อาจเป็นรูปภาพหรือคุณลักษณะต่าง ๆ) แต่ละข้อผู้เข้าแข่งขันจะมีเวลาตอบ 3 วินาทีและมีสิทธิ์ตอบได้เพียงครั้งเดียวโดยยึดจากคำตอบแรกที่ผู้เข้าแข่งขันตอบออกมาเป็นหลัก โดยจะเริ่มนับเวลาหลังจากพิธีกรแสดงภาพหรืออ่านคำถามจบ แต่ละข้อที่ตอบถูกจะได้ 1 คะแนน ระหว่างที่เล่นหากผู้เข้าแข่งขันไม่แน่ใจในคำตอบ สามารถบอก "**ข้าม**" เพื่อไปยังคำถามข้อต่อไปได้ (ใช้สิทธิ์ได้ไม่จำกัดจำนวนคำถาม) แต่คำถามที่ข้ามไปแล้วจะไม่นำกลับมาเล่นใหม่ แต่ถ้าหากตอบผิดหรือหมดเวลาที่คำถามใดก็ตามแต่ เกมจะหยุดลงทันที ใช้ในปี 2001 - 2008 , 2012 แต่ในปี 2013 และ 2014 สืบเนื่องจากในรอบประจำสัปดาห์ คำถามที่ใช้เล่นในรอบ 3 วินาทีมีรูปแบบที่หลากหลาย ดังนั้นในรอบแฟนพันธุ์แท้แห่งปี จึงได้มีการแบ่งรูปแบบคำถามออกเป็น 3 ช่วง คือ ช่วงที่ 1 ในคำถามที่ 1 - 10 , ช่วงที่ 2 ในคำถามที่ 11 - 20 และช่วงที่ 3 ในคำถามที่ 21 - 25 ส่วนรายละเอียดที่เหลือไม่มีการเปลี่ยนแปลง
หมวดที่ 2 : ถาม-ตอบให้ผู้เข้าแข่งขันตอบคำถาม 1 ข้อ หากตอบทันที ตอบถูกจะได้คะแนนเต็ม 25 คะแนน หากผู้เข้าแข่งขันไม่แน่ใจในคำตอบ สามารถ "**ขอดูคำตอบ**" ได้ โดยทางรายการจะมีตัวเลือกให้ผู้เข้าแข่งขัน 5 ตัวเลือก และคะแนนที่ได้จะลดเหลือ 20 คะแนน แต่หากผู้เข้าแข่งขันยังไม่แน่ใจอีก สามารถ "**ขอตัดคำตอบ**" ได้ โดยทางรายการจะตัดตัวเลือกให้ครั้งละ 1 ตัวเลือก แต่คะแนนที่ได้จะลดลงครั้งละ 5 คะแนน หากตอบถูกจะได้คะแนนในขณะนั้น แต่ถ้าหากตอบผิดจะได้ 0 คะแนน
หมวดที่ 3 : จิ๊กซอว์ให้ผู้เข้าแข่งขันตอบภาพปริศนาที่อยู่หลังจิ๊กซอว์ 25 ช่อง โดยผู้เข้าแข่งขันจะมีสิทธิ์เปิดได้ 1 ช่อง หากตอบถูกจะได้คะแนนเต็ม 25 คะแนน แต่ถ้าหากผู้เข้าแข่งขันไม่แน่ใจในคำตอบ สามารถ "**เปิดเพิ่ม**" ได้ครั้งละ 1 ช่อง แต่คะแนนจะลดลงครั้งละ 5 คะแนน หากตอบถูกจะได้คะแนนในขณะนั้น แต่ถ้าหากตอบผิดจะได้ 0 คะแนน
หมวดที่ 4 : คุณสมบัติเกมนี้จะมีข้อมูลคุณสมบัติ 5 ข้อ ซึ่งข้อมูลทั้งหมดนั้นจะเชื่อมโยงไปยังคำตอบที่ถูกต้องที่มีเพียงคำตอบเดียว โดยผู้เข้าแข่งขันจะมีสิทธิ์เปิดได้ 1 ข้อ หากตอบถูกจะได้คะแนน 25 คะแนน แต่ถ้าหากผู้เข้าแข่งขันไม่แน่ใจในคำตอบ สามารถ "**เปิดเพิ่ม**" ได้ครั้งละ 1 ข้อ แต่คะแนนเต็มจะลดลงครั้งละ 5 คะแนน หากตอบถูกจะได้คะแนนในขณะนั้น แต่ถ้าหากตอบผิดจะได้ 0 คะแนน
หลังจบการแข่งขันของผู้เข้าแข่งขันทุกคน ผู้เข้าแข่งขันที่ได้คะแนนสูงสุด 5 อันดับแรก จะได้เข้าไปแข่งแฟนพันธุ์แท้แห่งปีในรอบชิงชนะเลิศ

#### รอบชิงชนะเลิศ

รูปแบบการแข่งขันจะเหมือนกับรอบแรก คือสุ่มจับลูกบอลหาผู้เล่นก่อน-หลังเหมือนเดิม แต่มีการเปลี่ยนแปลงกติกาคือผู้เข้าแข่งขันจะต้องเลือกเล่นหมวดใดหมวดหนึ่งเพียงหมวดเดียวจากทั้งหมด 4 หมวด (3 วินาที/คำถาม-คำตอบ/จิ๊กซอว์/คุณสมบัติ) ใครที่ได้คะแนนมากที่สุดจะได้เป็นสุดยอดแฟนพันธุ์แท้แห่งปี ถ้ามีคะแนนสูงสุดเสมอกันตั้งแต่ 2 คนขึ้นไป ก็จะต้องแข่งขันกันอีกครั้ง โดยเลือกเล่นหมวดใดหมวดหนึ่งจากหมวดที่เหลือที่ผู้เล่นคนนั้น ๆ ยังไม่ได้เล่น หากยังเสมอกันเมื่อครบทั้ง 4 หมวดแล้ว จะมีการแข่งขันในหมวดพิเศษเพื่อตัดสินหาผู้ชนะสุดยอดแฟนพันธุ์แท้แห่งปี

#### ของรางวัลที่สุดยอดแฟนพันธุ์แท้แห่งปีจะได้รับ

* ปี ค.ศ. 2001 บ้านโครงการพฤกษา, รถยนต์ มิตซูบิชิ แลนเซอร์ รุ่น F-Style 1.6, เอส บี เฟอร์นิเจอร์ รวมมูลค่า 2,000,000 บาท
* ปี ค.ศ. 2002 - 2004 บ้านโครงการภัสสรและรถยนต์มิตซูบิชิ แลนเซอร์ รุ่น Cedia รวมมูลค่า 3,000,000 บาท
* ปี ค.ศ. 2005 - 2006 บ้านโครงการภัสสรและรถยนต์มิตซูบิชิ แลนเซอร์ รุ่น 1.6 เกียร์อัตโนมัติ รวมมูลค่า 3,000,000 บาท
* ปี ค.ศ. 2007 - 2008 บ้านโครงการภัสสรและรถยนต์โตโยต้า คัมรี่ รวมมูลค่า 4,000,000 บาท
* ปี ค.ศ. 2012 เงินรางวัล 1,000,000 บาทและรถยนต์ มิตซูบิชิ มิราจ GLS Limited มูลค่า 546,000 บาท รวมมูลค่า 1,546,000 บาท
* ปี ค.ศ. 2013 เงินรางวัล 1,000,000 บาท, บ้านเดี่ยวสไตล์โมเดิร์นโครงการ The Plant Light 3,900,000 บาท, รถยนต์ มิตซูบิชิ Attrage GLS Limited เกียร์อัตโนมัติ มูลค่า 582,000 บาท รวมมูลค่า 5,482,000 บาท
* ปี ค.ศ. 2014 เงินรางวัล 1,000,000 บาท, รถยนต์ มิตซูบิชิ Attrage GLS Limited เกียร์อัตโนมัติ มูลค่า 588,000 บาท รวมมูลค่า 1,588,000 บาท
* ปี ค.ศ. 2016/2017 (แฟนพันธุ์แท้ ซูเปอร์แฟน) คอนโดมีเนียมในโครงการพลัมคอนโด เอ็กซ์ตร้า พระราม 2 โดย พฤกษา เรียลเอสเตท มูลค่า 1,500,000 บาท , รถยนต์ นิสสัน X-TRAIL Hybrid 2.0s มูลค่า 1,304,000 บาท รวมมูลค่า 2,804,000 บาท และองค์พระพิฆเณศวร ปางมหาเทพแห่งศิลปะของแผ่นดิน (รางวัลพิเศษจากป๋อง สุพรรณ)

หมายเหตุ : ปี ค.ศ. 2001 - 2008 ของรางวัลจากเบียร์ช้าง (เครื่องดื่มตราช้าง ในปัจจุบัน) และในปี ค.ศ. 2012 - 2014 หากผู้ที่เป็นสุดยอดแฟนพันธุ์แท้แห่งปีเป็นผู้ที่ตอบคำถามสุดยอดแฟนพันธุ์แท้ประจำสัปดาห์ผิด จะได้รับของรางวัลสุดพิเศษประจำสัปดาห์ที่พลาดไปแล้วด้วย

#### สุดยอดแฟนพันธุ์แท้แห่งปี

| ปี ค.ศ. | ชื่อสุดยอดแฟนพันธุ์แท้แห่งปี | เรื่อง |
| --- | --- | --- |
| 2001 | วัชรพันธุ์ ลวันยานนท์ | อุลตร้าแมน |
| ราม วัชรประดิษฐ์ | พระเครื่อง |
| 2002 | สมมาตร ศรีสมาจาร | มอเตอร์ไซค์ (ครั้งที่ 2) |
| 2003 | ป๋อง สุพรรณ (เสมอ งิ้วงาม) | พระเครื่อง (ครั้งที่ 2) |
| 2004 | นิรุตต์ โลหะรังสี | ประวัติศาสตร์กรุงศรีอยุธยา (ครั้งที่ 4) |
| 2005 | แซนดี้ หงส์ | ตุ๊กตาบาร์บี้ |
| 2006 | แดน ดนัย สมุทรโคจร | ซูเปอร์ฮีโร่ |
| เอก ฮิมสกุล | ฟุตบอลโลก |
| รักษ์ ศรีเกตุ | พระพุทธรูป |
| 2007 | นิภาวรรณ ผดุงรส | สิ่งมหัศจรรย์ของโลก |
| ปฏิภาค มิลินทประทีป
(ชื่อเก่า=ปฏิภาค มีสมบูรณ์พูนสุข) | โลกศิลปะ |
| 2008 | ต้น ท่าพระจันทร์ (ณัฐพงษ์ ชวาลรัตนสกุล) | พระเหรียญ |
| ชัชวนันท์ สันธิเดช | สามก๊ก (ครั้งที่ 3) |
| 2012 | เศกฤทธิ์ พลเสน
(ชื่อเก่า=เศกฤทธิ์ มะลิวัลย์) | กีตาร์ |
| 2013 | ปกรณ์ชัย วรจิตชุติวัฒน์ | เฉลิมชัย โฆษิตพิพัฒน์ |
| 2014 | วันชนะ ศรีจำปา | นักเตะระดับโลก |
| Super Fan  (2016/2017) | ไอศวรรฎา ศิริลักษณ์ | Miss Universe |

เกียรติประวัติ
--------------

รางวัลต่าง ๆ ที่ทางรายการได้รับ
* รางวัลเมขลา
	+ รายการแข่งขันชิงรางวัลดีเด่น ประจำปี พ.ศ. 2544 , 2545 , 2546 และ 2547
	+ ผู้ดำเนินรายการชายดีเด่น ประจำปี พ.ศ. 2544 : **ปัญญา นิรันดร์กุล**

* โทรทัศน์ทองคำ
	+ รายการเกมโชว์ดีเด่น ประจำปี พ.ศ. 2544
	+ ผู้ดำเนินรายการชายดีเด่น พ.ศ. 2544 : **ปัญญา นิรันดร์กุล**
	+ ผู้ดำเนินรายการชายดีเด่น พ.ศ. 2557 : **กฤษณ์ ศรีภูมิเศรษฐ์**

* ท็อป อวอร์ดส์
	+ เกมโชว์ยอดเยี่ยมแห่งปี พ.ศ. 2544 , 2545 , 2546 และ พ.ศ. 2548
	+ พิธีกรยอดเยี่ยมแห่งปี พ.ศ. 2549 : **ปัญญา นิรันดร์กุล**
* สตาร์ เอ็นเตอร์เทนเมนต์ อวอร์ดส์
	+ รายการเกมโชว์ยอดเยี่ยม ประจำปี พ.ศ. 2544 , 2545 , 2546 , 2547 และ พ.ศ. 2548
	+ ผู้ดำเนินรายการชายยอดเยี่ยม ประจำปี พ.ศ. 2544 : **ปัญญา นิรันดร์กุล**

* เอเชี่ยน เทเลวิชั่น อวอร์ดส์
	+ Runner-up Game or Quiz Programme พ.ศ. 2544 และ พ.ศ. 2548
	+ Best Game or Quiz Programme พ.ศ. 2546 และ พ.ศ. 2547
	+ Highly Commended Game or Quiz Programme พ.ศ. 2549 , พ.ศ. 2550 และ พ.ศ. 2551

ข้อวิจารณ์
----------

รายการแฟนพันธุ์แท้ถูกตั้งคำถามบ่อยครั้งถึงความถูกต้องของข้อมูล[]

การซื้อลิขสิทธิ์ไปผลิตต่อในต่างประเทศ
-------------------------------------

รายการแฟนพันธุ์แท้มีการซื้อลิขสิทธิ์ไปผลิตต่อในแบบฉบับของประเทศต่าง ๆ ดังนี้

| ประเทศ | ชื่อ | สถานีโทรทัศน์ | เริ่มออกอากาศครั้งแรก | อ้างอิง |
| --- | --- | --- | --- | --- |
|  สวีเดน | Fantasterna | ทีวีโฟร์ (TV4) | พ.ศ. 2556 |  |
|  บริเตนใหญ่ | The Fanatics | สกาย-วัน (Sky-1) | พ.ศ. 2558 |  |

อ้างอิง
-------

1. ↑  ที่มาของรายการแฟนพันธุ์แท้
2. ↑
3. ↑  "หึ่ง! รายการ "เวิร์คพอยท์" หลุดผังช่อง7 ยกแผง "ชิงร้อยชิงล้าน" ชิ่งซบวิก3". คลังข้อมูลเก่าเก็บจากแหล่งเดิมเมื่อ 2012-01-08. สืบค้นเมื่อ 2012-01-04.
4. ↑  รายการในตำนาน ! แฟนพันธุ์แท้คัมแบคในรอบ 5 ปีกับรูปแบบใหม่
5. ↑  ทีเซอร์ของรายการ Fantasterna
6. ↑  ตอนหนึ่งของรายการ The Fanatics ที่มี End Credit ลงท้ายด้วยคำว่า Based on the Work Point Entertainment

แหล่งข้อมูลอื่น
---------------

* เฟซบุ๊กรายการแฟนพันธุ์แท้ (@FanpantaeOfficial)
* ทวิตเตอร์รายการแฟนพันธุ์แท้ (@FanPanTaeTV)
* อินสตาแกรมรายการแฟนพันธุ์แท้ (@fanpantae\_2018)

| * ด
* ค
* ก
***แฟนพันธุ์แท้*** |
| --- |
| ข้อมูลรายปี | 2000 · 2001 · 2002 · 2003 · 2004 · 2005 · 2006 · 2007 · 2008 · 2012 · 2013 · 2014 · 2015 · ซูเปอร์แฟน · 2018 · แฟนด้อมพันธุ์แท้ |
| พิธีกร | ปัญญา นิรันดร์กุล · ธีรวัฒน์ อนุวัตรอุดม. แทนคุณ จิตต์อิสระ · เอก ฮิมสกุล · กฤษณ์ ศรีภูมิเศรษฐ์ · กันต์ กันตถาวร |
| เวิร์คพอยท์ เอ็นเทอร์เทนเมนท์ |


| * ด
* ค
* ก
รายการโทรทัศน์ที่ผลิตโดยเวิร์คพอยท์ เอ็นเทอร์เทนเมนท์ |
| --- |
| เกมโชว์/ควิซโชว์ | 
* เวทีทอง (เวทีเธอ)
* ชิงร้อยชิงล้าน (ยุคแรก
* ท็อป ซีเคร็ต
* ครั้งหนึ่งในชีวิต
* ซูเปอร์เกม
* ชะชะช่า
* ทเวนตี้ เซ็นจูรี่ ตั๊ก
* ซันไชน์เดย์
* ว้าว ว้าว ว้าว
* เดอะบิ๊ก
* เดอะสตอรี)
* กามเทพผิดคิว
* เกมจารชน (คู่หูอันตราย)
* เกมแก้จน
* แฟนตาซีมีหาง
* แฟนพันธุ์แท้ (2000
* 2001
* 2002
* 2003
* 2004
* 2005
* 2006
* 2007
* 2008
* 2012
* 2013
* 2014
* 2015
* ซูเปอร์แฟน
* 2018
* แฟนด้อมพันธุ์แท้)
* เกมทศกัณฐ์ (ปางใหม่
* ศึกทศกัณฐ์หน้าทอง
* ยกทัพ
* จำแลง
* ช่วยครูใต้)
* เถ้าแก่ใหญ่
* ครัวตัวเอ้
* แม่บ้านมหัศจรรย์ SUPER WOMAN
* ยกสยาม (ปี 1
* 2
* ๑๐๐
* ๑๐ ข้อ)
* ตู้ซ่อนเงิน
* กล่องดำ
* ล้วงลับตับแตก (upLoad)
* คนเก่งภาษาไทย
* SME ตีแตก (อาเซียน
* THE FINAL 2015
* 2016)
* เกมเผาขน
* วิทยสัประยุทธ์
* ราชรถมาเกย
* คนละดาวเดียวกัน
* บ้านเจ้าปัญญา
* นักประดิษฐ์พันล้าน
* อัจฉริยะยกบ้าน
* Sci Fighting วิทย์สู้วิทย์
* ปฏิบัติการซ่า ฮารูฟรึ่บ
* The Snake เกมงูซ่า
* เดอะ นอยซ์ ไทยแลนด์
* ใครคือใคร Identity Thailand
* เจาะเวลามหาสนุก
* My Man Can แฟนฉันเก่ง
* สนามท้าดวล
* Family Business Open Up! เปิดความคิด ธุรกิจสองรุ่น
* ร้อยมือสร้างเมือง
* แก๊งป่วนท้าจักรวาล
* เจ้าชู้ประตูไหน
* Under 100 ร้อยนี้มีทอน
* สายลับจับแกะ
* ปริศนาฟ้าแลบ
* The Dish เมนูทอง
* คดีสีชมพู
* I Can See Your Voice Thailand นักร้องซ่อนแอบ
* Honey Hero คู่รักนักสู้
* ไมค์หมดหนี้ (ตั้งตัว
* ฟ้าใหม่ ไมค์ตั้งตัว
* นักร้องนำโชค
* เสี่ยงโชค)
* The Mask Singer หน้ากากนักร้อง (1
* 2
* 3
* 4
* Project A (Truce Day)
* Line Thai (Line พราง)
* วรรณคดีไทย
* Mirror
* จักรราศี
* งานวัด
* ลูกไทย
* 12 (Twelve))
* The Streamer
* Hear Me.Love Me.See Me กล้องส่องรัก
* Battle TV สถานีแข่งไลฟ์
* The Unicorn สตาร์ทอัพพันล้าน
* Show Me Your Son ลูกแม่หล่อมาก
* My Mom Cooks เชฟไม่ทิ้งแถว
* The Show ศึกชิงเวที
* นักร้องสองไมค์
* บัดดี้ตีไข่
* Who Is My Chef โต๊ะนี้มีจอง
* 123 Ranking Show
* 3 เงาเขย่าเพลง
* Infinite Challenge Thailand ซุปตาร์ท้าแข่ง
* กล่องของขวัญ
* คู่เฟค คู่แฟน
* เสียงซ่อนรูป
* มโนVSมหาชน
* ยืน 1 (ถึง 3)
* คนซ้อนคน
* ปัญญาปันสุข (2023)
* The Wall Song ร้องข้ามกำแพง
* หัวท้ายตายก่อน (3×3)
* เลขเข้าวิน
* ปัญญาตลาดแตก
* แฟนกัน 1 DAY
* Game Room ห้องชนเกม
* เกมช้อปเฉือนช้อป
* Tower of Love หอคอยเพลงรัก
* แฟนฉัน วัดป่ะล่ะ? My Boyfriend is Better
* Face Off แฝดคนละฝา
* Genwit อัจฉริยะพันธุ์ใหม่

 |
| เรียลลิตีเกมโชว์/ควิซโชว์ | 
* อัจฉริยะข้ามคืน
* เซียนนักซื้อ
* เกมแข่งเที่ยว

 |
| ละครโทรทัศน์/ละครซีรีส์ | 
* เพลงรักริมฝั่งโขง
* ลูกระนาด
* เรไร ลูกสาวป่า
* ศิลามณี
* ว้าวุ่นรุ่นเล็ก
* แม่หญิง
* นางกรี๊ด
* โรบอทยอดรัก
* นักสู้พันธุ์ข้าวเหนียว
* กระบือบาล
* คาราบาว เดอะซีรี่ส์
* เกมริษยา Office Syndrome (ภาค 2)
* 7 วันจองเวร (ซีซั่น 2
* ซีซั่น 3
* ซีซั่น 4)
* พระพุทธเจ้า มหาศาสดาโลก
* ยอดมนุษย์ดาบเทวดา
* ดอกไม้ลายพาดกลอน
* หน้ากากนางเอก
* นางแค้น
* ยุทธการสลัดนอ
* พันท้ายนรสิงห์
* แรงชัง
* ชะนีผีผลัก
* คู่ซี้ผีมือปราบ
* สาวน้อยร้อยหม้อ
* นางนาค สะใภ้พระโขนง
* ครูเพ็ญศรีกับเลดี้ปอบ
* กามเทพก้นครัว
* ผู้ใหญ่ลีศรีบานเย็น
* เสือตัดสิงห์ ลิงหลอกเจ้า
* นางทาสหัวทอง

 |
| ละครซิทคอม | 
* โคกคูนตระกูลไข่
* หมอสามชั้น
* ผีเพี้ยนโฮเต็ล
* รักต้องซ่อม
* รักริทึ่ม
* มรดกบันเทิง
* ศึกวันชูใจ
* แฟกทอรีที่รัก
* วงษ์คำเหลา เดอะซีรีส์
* รักกระหน่ำซัมเมอร์เซล
* มนต์รักมหานคร
* อภินิหารคุณยายทองคำ
* ออฟฟิศพิชิตใจ
* รักนี้ผีคุ้ม
* Cup Cake รักล้นครีม
* Love Blood จัดรักให้ตรงกรุ๊ป
* จูบ Kiss Me
* แม่จ๋าอย่าหักโหม
* เพลงรักบ้านเช่า
* จ่าเริง เซิ้งยับ
* ขวัญใจไทยแลนด์
* พ่อบ้านใจกล้าสตอรี่
* โฮะ! แฟมิลี่
* บางกอกลืมบอกแม่
* เถิดเทิงม่วนคักฮักหลาย
* โอมเพี้ยงอาจารย์คง
* โรงงานบรรจุรัก
* เจ๊ไฝ ยอดนักสืบ

 |
| เกมโชว์ซิทคอม | 
* ระเบิดเถิดเทิง (*รายชื่อตอน*
* รุ่น 3
* ลั่นทุ่ง
* เที่ยงแถวตรง
* สิงโตทอง
* แดนเซอร์ทะลวงไส้
* แดร็กคูล่าหารัก
* ซอยข้าใครอย่าแตะ
* ม่วนคักฮักหลาย)

 |
| วาไรตีโชว์ซิทคอม | 
* ฮากลางแดด
* ตลก 6 ฉาก (ครับจารย์
* พระโขนง)
* ก็มาดิคร้าบ

 |
| ทอล์คโชว์/วาไรตีโชว์ | 
* คู่ทรหด
* ละครแห่งชีวิต
* บ้านแห่งความรัก
* หัวใจทองคำ
* 7-7-40-ก้าว
* 100 แวง ตะแคง 15
* อยากออกทีวี
* ใครผิดยกมือขึ้น
* ศุกร์กันเถอะเรา
* คำพิพากษา
* Sofa Away เก้าอี้แดง ตะแคงเดิน
* ผู้หญิงรอบโลก
* ซิกส์เซนส์
* World Cup Mania
* เอเชียนบล็อก
* มหานคร
* สงครามเท้าไฟ
* ชัยบดินทร์โชว์ (Blues)
* ชมรมขนหัวลุก
* คุณพระช่วย
* ชิงช้าสวรรค์ (คอนเทสต์, ลูกทุ่งโอทอป, 2022, 2023, 2024)
* หม่ำโชว์
* อโรคา ปาร์ตี้ (ปาร์ตี้วิทยาศาสตร์ ตอน อโรคา ซายส์ ปาร์ตี้
* ตลาดนัดสุขภาพ
* 2014)
* เท่ง โหน่ง ผจญภัย
* บิ๊กหม่ำ
* คนอวดผี (ปีเสือ)
* เถ้าแก่ใหญ่
* พฤหัสอัศจรรย์
* ตุ๊กกี้โชว์
* ปาฏิหาริย์ ผ่านตาย (สวยข้ามคืน)
* 20 ปี แก๊ง 3 ช่า
* 3 น้าฮาฉ่อยข่าว
* Hamburger On TV
* ขอเปลี่ยน
* Love Is Family
* อมตะสยาม
* สวย เฉียบ เนี้ยบ (Post TV
* แซ่บคูณสอง)
* ริว Live มหัศจรรย์ทันที
* Shimura Zoo สี่ขาฮากลิ้ง
* YOUNG MEA DEE MISSION ปฏิบัติการคนรุ่นใหม่ขอทำดี
* มัจจุราชผิดคิว
* ตะลุยตลาดเช้า
* อาม่าคาเฟ่
* เค้าว่ากันว่า
* นางฟ้าเดินดิน
* ไทยเท่
* 2 Day 1 Night ซุปตาร์พาทัวร์
* เพชฌฆาตความเครียด 2013
* เจแปน แลนด์ดิ้ง
* ลูเชน มายากลทะลุมิติ
* Social Nake's World ยอดมนุษย์ออนไลน์
* จำอวดหน้าม่าน
* Safety First รู้ไว้ใช่ว่า
* Doctor Who ทะลุเวลากู้โลก
* Love Japan
* Let Me In ศัลยกรรมเปลี่ยนชีวิต (1
* 2)
* Time Scoop Hunter
* Bellator Fighting Championship
* Watch Out รู้เขารู้เรา
* ขบวนการ 3 ช่า
* Lucky Number (เลขอวดชีวิต
* เลขเศรษฐี)
* เชฟหม่ำ พ่อครัวหัวเหลี่ยม
* ฟาสต์ฟู้ดธุรกิจ
* Status Story
* จำอวดหน้าจอ
* ซูเปอร์หม่ำ
* Week Night Show
* สตูดิโอโกแกง
* สามสนิท กฤษณ์-ตั๊ก-ป๋อง
* เท่งโหน่งวิทยาคม
* ชิงร้อยชิงล้าน ว้าว ว้าว ว้าว (เดอะบิ๊ก
* เดอะสตอรี)
* Big Ben Show
* กู๊ดมอร์นิ่งนางฟ้า
* เลขอวดกรรม
* ร้านเด็ดประเทศไทย
* แหม่มบ๊อบ จ๊อบแจ๊บ
* อายุน้อย 100 ล้าน
* Woody World
* Victory BNK48
* Knock The Door ชักสุขเข้าบ้าน
* ปากสว่าง
* Beauty See First
* พ่อบ้านงานเข้า
* ขบวนการโจ๊กเกอร์
* กิ๊กไลฟ์
* กล้องส่องฮา
* T-POP Stage Show
* หลวงพี่ช่วยด้วย
* สะใภ้จงเจริญ
* 3 น้าโชว์
* เงาเผาขน
* ถึงหูครูเพ็ญศรี
* บ้านดีผีคุ้ม
* โต๊ะหนูแหม่ม
* ปัญญา 5 ดาว

 |
| เรียลลิตีโชว์ | 
* คนอึดบันทึกโลก
* ซูเปอร์ 60+
* ซูเปอร์ 100
* อโรคา เรียลลิตี้ สุขภาพดีทุกตำบล
* ไทยแลนด์ก็อตทาเลนต์ (1
* 2
* 3
* 4
* 5
* 6
* 7)
* เดอะวอยซ์ไทยแลนด์ (1
* 2)
* โบว์ขาวโบว์แดง
* ดวลวาทะ The Arena Thailand
* Run For Love วิ่งสู้รัก
* บานานา แก๊งค์สเตอร์
* The Band เดอะแบนด์ไทยแลนด์ (1
* 2)
* ไมค์ทองคำ (1
* 2
* 3
* 4
* 5
* 6
* 7
* 8
* 3 ฤดู
* 9
* 10
* สามวัย
* เด็ก
* หมอลำฝังเพชร 1
* หมอลำฝังเพชร 2)
* The Angel นางฟ้าติดปีก
* (1
* 2
* 3)
* HomePro Champion
* Bao Young Blood ดนตรีสร้างคุณค่าชีวิต (1
* 2
* 3
* 4)
* เดอะแร็ปเปอร์ (1
* 2
* 2020 Civil War
* 2021)
* Let Me In Thailand ศัลยกรรมพลิกชีวิต (1
* 2
* 3 Big Change
* 4 REBORN)
* เดี่ยวดวลไมค์ ไทยแลนด์
* We Kid Thailand เด็กร้องก้องโลก (1
* 2)
* The X Factor Thailand
* Diva Makeover เสียงเปลี่ยนสวย (1)
* BNK48 Senpai 2nd Generation
* Sweet Chef Thailand
* Social Icon Thailand
* เดอะคาสเซ็ท
* Fan Wars ดาวปั้นดาว
* เพชรตัดเพชร (ศึก 300
* เพชร 300
* เพชรคู่เพชร 300
* แท็กทีม
* ศึกโคตรเพชร
* สามสี)
* 4EVE Girl Group Star
* เพลงเอก (1
* 2
* นอกรอบ
* เสียงนี้ที่คิดถึง
* 3)
* Lodi X Next Idol
* โจ๊กตัดโจ๊ก (ฟรีสไตล์
* ต้นฉบับมาเอง
* ต้นฉบับสลับเพลง)
* ลูกทุ่งสิบทิศ
* ศึกมายากล Magic Wars
* THE TWO
* The Masterpiece เวทีบันลือโลก
* หมอลำไอดอล
* Gate 23

 |
| สารคดี | 
* ไดโนเสาร์ โลกไม่ลืม
* The Insider
* สารคดีดนตรีเล่าเรื่อง น้ำคือชีวิต
* ลุงพันกับนานามิ

 |
| รายการในวันหยุดนักขัตฤกษ์ | 
* ชิงร้อยชิงล้าน ฮาฮอลิเดย์
* ระเบิดเถิดเทิง วันหยุด
* Mask Party ปาร์ตี้หน้ากาก

 |
| ภาพยนตร์ทางโทรทัศน์ | 
* หนังดังวันเสาร์
* Friday Movie
* หนังดังวันอังคาร

 |
| วาไรตีโชว์ละคร | 
* ตีลังกาท้าฝัน

 |
| เกมโชว์ควิซโชว์สำหรับเด็ก | 
* เกมทศกัณฐ์เด็ก
* สู้เพื่อแม่
* สนามสารพัดนึก
* หนูน้อย กู้อีจู้
* Super Idea คิด(ส์)กระหึ่มโลก
* กู้อีจู้ ผจญภัย
* ยอดมนุษย์ฝึกหัด
* ฟ้าแลบเด็ก
* หัวหน้าห้าขวบ

 |
| กีฬา | 
* Supermuaythai ไฟต์ถล่มโลก
* ซูเปอร์มวยไทย
* WP Boxing
* 10 Fight 10 (1
* 2
* 3)

 |
| วาไรตีโชว์สำหรับเด็ก | 
* ยอดมนุษย์น้อย
* แก๊งนมกล่อง
* สมอลทอล์ค

 |
| เรียลลิตีโชว์สำหรับเด็ก | 
* ซูเปอร์จิ๋ว
* ซูเปอร์ 10
* หลานปู่ กู้อีจู้
* สู้เพื่อแม่ สะพายเป้
* สู้เพื่อแม่ แท็คทีม
* สู้เพื่อแม่ สะพายกล้อง
* เก่งยกห้อง
* เดอะวอยซ์ คิดส์ ไทยแลนด์ (1)

 |
| รายการข่าว | 
* มติชนข่าวเช้า
* (ข่าวเที่ยง
* ข่าวค่ำ)
* ข่าวมื้อเช้า
* ข่าวเปรี้ยงเที่ยงตรง
* ข่าวมื้อค่ำ
* คุยข่าวรอบวัน
* ข่าวลูกทุ่ง
* อีจันสืบสยอง
* คุยสร้างเมือง
* คุยข่าวเดือด
* ข่าวเวิร์คพอยท์ (ตลาดข่าว
* เช้า
* ด่วนข่าวเที่ยง
* บรรจงชงข่าว (ชงข่าววันเสาร์)
* 2 ข่าวใหญ่
* สองทุ่ม
* สดจากที่จริง
* คุยทะลุข่าว
* ข่าวใหม่ต้นชั่วโมง)

 |
| รายการข่าวบันเทิง | 
* ดาราหน้าจอ
* ดาราตาสับปะรด
* ห้องข่าวบันเทิง
* ล้วงลับบันเทิง
* ฟาดข่าวบันเทิง
* ตั้งเตาเมาท์บันเทิง

 |